
Dokumenta datums ir tā elektroniskās parakstīšanas laiks 		        	

1. Normatīvie akti, kas regulē iestādes pamatdarbību
Jūrmalas bāriņtiesa (iepriekš – Jūrmalas pilsētas bāriņtiesa) izveidota 1996. gada 22. aprīlī uz likuma “Par bāriņtiesām un pagasttiesām”, Ministru kabineta 1996. gada 26. marta noteikumu Nr. 80 “Bāriņtiesu un pagasttiesu darbības noteikumi” un Jūrmalas pilsētas domes 1996. gada 18. aprīļa lēmuma Nr. 251 “Par Jūrmalas pilsētas bāriņtiesas izveidošanu” pamata, un saskaņā ar Bāriņtiesu likumu un Ministru kabineta 2006. gada 19. decembra noteikumiem Nr. 1037 “Bāriņtiesu darbības noteikumi”, darbojas kā īpaša statusa Jūrmalas valstspilsētas pašvaldības (turpmāk - pašvaldība) izveidota un lēmumu pieņemšanā neatkarīga iestāde.
Kā nodokļu maksātājs Jūrmalas bāriņtiesa reģistrēta Valsts ieņēmumu dienestā 1996. gada 3. jūnijā, Rīgā, reģistrācijas Nr. 90000091456.
Jūrmalas bāriņtiesas juridiskā adrese: ar Jūrmalas domes 2024. gada 25. jūlija lēmumu Nr. 388 - Dubultu prospekts 3, Jūrmala, LV-2015. Ar Jūrmalas pilsētas domes 2021. gada 30. septembra grozījumiem Nr. 24 Jūrmalas pilsētas domes 2020. gada 18. jūnija nolikumā Nr. 17 “Jūrmalas pilsētas bāriņtiesas nolikums” mainīts Jūrmalas pilsētas bāriņtiesas nosaukums uz Jūrmalas bāriņtiesa (turpmāk – Bāriņtiesa).
Bāriņtiesa saskaņā ar likuma “Pašvaldību likums” 4. panta pirmās daļas 11. punktu pilda pašvaldības autonomo funkciju gādāt par aizgādnību, aizbildnību, adopciju un bērnu personisko un mantisko tiesību un interešu aizsardzību. Saskaņā ar Bāriņtiesu likuma 5. panta pirmo daļu šā likuma IV nodaļā noteikto kompetenci aizgādnības, aizbildnības, adopcijas un bērnu personisko un mantisko tiesību un interešu aizsardzības jautājumos bāriņtiesa ir Labklājības ministrijas pārraudzībā. Bāriņtiesas darbību bērna un aizgādnībā esošas personas tiesību un interešu aizsardzībā uzrauga un metodisko palīdzību sniedz Bērnu aizsardzības centrs, savukārt, tiesisko atbalstu Tieslietu ministrija. Bāriņtiesas priekšsēdētājs, bāriņtiesas priekšsēdētāja vietnieks, bāriņtiesas loceklis un bāriņtiesas darbinieki, pildot amata pienākumus, ievēro bāriņtiesas darbinieku vispārējos ētikas principus un uzvedības standartus, kurus izstrādā Latvijas Bāriņtiesu darbinieku asociācija. Ņemot vērā, ka Jūrmalas valstspilsētā ir pieejami zvērināta notāra pakalpojumi, Jūrmalas bāriņtiesai saskaņā ar Bāriņtiesu likuma 2. panta otro daļu nav pienākums Civillikumā paredzētajos gadījumos sniegt palīdzību mantojuma lietu kārtošanā, gādāt par mantojuma apsardzību, izdarīt apliecinājumus, tāpēc Bāriņtiesa valsts nodevas neiekasē. Finanšu līdzekļus Bāriņtiesas darbībai piešķir pašvaldība. Bāriņtiesa savā darbībā pamatojas uz normatīvajiem aktiem un publisko tiesību principiem, un tās lēmumi ir pārsūdzami normatīvajos aktos paredzētajā kārtībā.

2. Iestādes darbības mērķis, pamatvirziens un uzdevumi
Bāriņtiesa prioritāri nodrošina bērnu un aizgādnībā esošu personu tiesību un tiesisko interešu aizsardzību.
3. Informācija par iestādes attīstību
Bāriņtiesa savā darbībā īsteno Bāriņtiesu likuma IV nodaļā noteiktās kompetences, pamatojas uz normatīvajiem aktiem un publisko tiesību principiem.
3.1. Informācija par iestādes darbību, struktūrvienībām/filiālēm
Bāriņtiesai nav struktūrvienību un padotībā esošu iestāžu.
3.2. Darbinieku skaits, to sadalījums pēc vecuma un izglītības, darbinieku mainība
2025. gadā ir notikušas darbinieku skaitliskā sastāva izmaiņas, proti, darbinieku skaits palielināts ar divām jaunizveidotām Bāriņtiesas locekļu palīgu amata vietām. Uz 2025. gada 31. decembri iestādes skaitliskais sastāvs bija 13 (trīspadsmit) amata vienības.
Vidējais Bāriņtiesas darbinieku vecums ir 46 gadi, tai skaitā, valsts amatpersonu vidējais vecums ir 52 gadi. Bāriņtiesas priekšsēdētājam, Bāriņtiesas priekšsēdētāja vietniekam un četriem bāriņtiesas locekļiem ir maģistra grāds, vienam bāriņtiesas loceklim ir otrā līmeņa augstākā izglītība.
Visi Bāriņtiesas darbinieki ir darba tiesiskajās attiecībās, pamatojoties uz darba līgumu, no kuriem Bāriņtiesas priekšsēdētājs un Bāriņtiesas priekšsēdētaja vietnieks – darba tiesiskajās attiecībās ar Jūrmalas valstspilsētas administrāciju, reģistrācijas Nr.90000056357, kuras vārdā saskaņā ar Jūrmalas domes 2023.gada 25.maija saistošajiem noteikumiem Nr.8 “Jūrmalas valstspilsētas pašvaldības nolikums” rīkojas Jūrmalas valstspilsētas pašvaldības izpilddirektors Edgars Stobovs, pārējie – ar Bāriņtiesu.
3.3. Sniegto pakalpojumu daudzums un apraksts 
Bāriņtiesā pārskata gadā ir notikušas 260 Bāriņtiesas sēdes un pieņemts 241 lēmums. No Bāriņtiesā pieņemtajiem lēmumiem Administratīvajā rajona tiesā pārsūdzēti pieci lēmumi.
Bāriņtiesas darbinieki ir veikuši dzīves apstākļu pārbaudi dažādās ģimenēs 483 reizes. Bāriņtiesas lietvedībā pārskata gada 31. decembrī bija 672 aktīvas administratīvās lietas (turpmāk – lietas), no tām 143 lietas tika ierosinātas 2025. gadā. Bāriņtiesas darbinieki kā lietas dalībnieki ir piedalījušies 246 dažādu tiesu instanču tiesas sēdēs, tai skaitā Rīgas rajona, Rīgas pilsētas, Rīgas apgabaltiesā, Administratīvajā apgabaltiesā, Administratīvajā rajona tiesā. Papildus piedalījušies kā cietušo pārstāvji krimināllietās, kā pārstāvji krimināllietās par medicīniska rakstura piespiedu līdzekļu piemērošanu un Valsts drošības policijas procesuālo darbību nodrošināšanā, kā arī nodrošinājuši vecāku un bērnu saskarsmi tiesas noteiktajā kārtībā un apjomā Bāriņtiesas telpās Bāriņtiesas darbinieku klātbūtnē.
Bāriņtiesas priekšsēdētājs, Bāriņtiesas priekšsēdētāja vietnieks un Bāriņtiesas locekļi ir apmeklējuši dažādus kursus un seminārus profesionālās kompetences un profesionālās darbības kvalifikācijas paaugstināšanai, piedalījušies un organizējuši regulāras starpinstitucionālās sanāksmes, darbojušies Bērnu tiesību aizsardzības komisijā. Visi Bāriņtiesas darbinieki ir apguvuši obligātos bērnu tiesību aizsardzības kursus normatīvajos aktos noteiktajos termiņos un apjomā.
4. Galvenie notikumi, kas ietekmējuši iestādes darbību pārskata gadā/ Paredzamie notikumi, kas varētu būtiski ietekmēt iestādes darbību nākotnē 
Galvenie notikumi, kas ietekmējuši iestādes darbību pārskata gadā, ir Bāriņtiesas darba nemainīgs ievērojams darba apjoms, lietu komplicētība un arvien pieaugošais pārrobežu raksturs, darbinieku noslogojums, nemitīgā normatīvo aktu maiņa valstī, augstās amata prasības Bāriņtiesas locekļiem, emocionālā spriedze, kas nemazina riskus un veicina profesionālo izdegšanu, kā arī atsevišķu personu un/vai masu mediju centieni publiskajā telpā uzturēt negatīvus stereotipus par bāriņtiesu darbu, tādēļ joprojām aktuāli ir jautājumi par emocionāli, sociāli un profesionāli atbalstošu pasākumu nodrošināšanu Bāriņtiesas darbiniekiem, lai veicinātu esošo darbinieku motivāciju un vēlmi saglabāt esošo darba vietu, pilnveidot prasmes un zināšanas, savas kompetences ietvaros dodot pienesumu pašvaldībai un sasniedzot augstu profesionālo meistarību.
Pārskata gada budžetā tika piešķirts finansējums semināriem un kursiem Bāriņtiesas darbinieku profesionālās kvalifikācijas celšanai, tomēr, ņemot vērā arvien pieaugošo pārrobežu lietu skaitu un Bērnu aizsardzības centra uzsāktos pilotprojektus bērnu tiesību aizsardzībā starpvalstu līmenī, Bāriņtiesas darbiniekiem būtu vēlama arī starptautiska pieredzes apmaiņa, jo minētais padara Bāriņtiesas darbu vēl sarežģītāku gan valstu atšķirīgo valodu barjeras dēļ, gan normatīvo aktu piederības atšķirīgām tiesību sistēmām dēļ.
Papildus minētajam, notikumi, kas pārskata gadā ir ietekmējuši un turpmāk varētu ietekmēt Bāriņtiesas darbu, ir saistīti ar Bāriņtiesas locekļu ievērojamo darba noslodzi, īpaši ģimenes strīdu tiesvedības procesos, kuros aizvien biežāk bērnu un vecāku saskarsme tiek noteikta Bāriņtiesas darbinieku klātbūtnē, kas vēl vairāk palielina Bāriņtiesas locekļu noslodzi. 
4.1. Strukturālas izmaiņas, ja tādas pārskata gadā ir notikušas
Bāriņtiesā pārskata gadā strukturālas izmaiņas nav notikušas.
4.2. Izmaiņas iestādes funkcijās
Bāriņtiesas funkcijas pārskata gadā nav mainītas.
4.3. Normatīvo aktu izmaiņu ietekme uz iestādes darbu
Izmaiņas, kas pārskata gadā veiktas dažādos normatīvajos aktos, būtiski nav ietekmējušas Bāriņtiesas darbu.
4.4. Pamatlīdzekļu iegāde, izmaksas.
2025. gadā iestādes funkciju nodrošināšanai Bāriņtiesā nebija nepieciešams iegādāties darbam nepieciešamās materiālās vērtības.
4.5. Iestādē veiktie kapitālie remontdarbi, ja pārskata gadā tādi ir veikti
Pārskata gadā kapitālie remonti nav veikti.
4.6. Citi būtiski notikumi, kas ietekmējuši iestādes darbību
Pārskata gadā nav būtisku notikumu, kas ietekmējuši iestādes darbību.
4.7. Trīs nozīmīgākie pasākumi, kas īstenoti pārskata gadā:
· iesaiste sadarbībā ar Bērnu aizsardzības centru bāriņtiesas darbinieku atbalsta pasākumu nodrošināšanā un izmaiņu attiecībā uz bāriņtiesas darbinieku novērtēšanu izstrādē;
· sadarbība ar Vācijas Federatīvās republikas Jauniešu pārvaldi (Jugendamt) programmas “gegenstrom” ietvaros par starpvalstu palīdzības sniegšanu Vācijas Federatīvajā republikā nelaimē nonākušiem bērniem un jauniešiem;
· turpināta sadarbība ar Jūrmalas bērnu ilgstošas aprūpes un sociālās rehabilitācijas institūciju par sniegtā pakalpojuma un atbalsta pasākumu pilnveidi atbilstoši sabiedrības sociālajai situācijai.
4.8. Iestādes attīstības iespējas
Saskaņā ar normatīvajos aktos noteikto.
4.9. Veiktie pasākumi (darbi) un sasniegumi Jūrmalas valstspilsētas attīstības plānošanas dokumentu (Jūrmalas valstspilsētas Attīstības programma 2023.-2029. gadam, nozaru plānošanas dokumenti) ieviešanā
Bāriņtiesa, saskaņā ar Jūrmalas valstspilsētas attīstības programmas 2023.–2029. gadam Stratēģiskās daļas Rīcības plānu, pilda tajā noteiktās prioritātes “Kvalitatīva dzīve ilgtspējīgai sabiedrībai” (S), rīcības virziena “Kvalitatīvs sociālais atbalsts” (S1), uzdevuma S.1.1. “Nodrošināt pašvaldības sniegtā atbalsta atbilstību iedzīvotāju vajadzībām” darbību S1.1.6. “Nodrošināta kvalitatīva Jūrmalas bāriņtiesas darbība”. Pārskata gadā ir izpildījusi plānoto programmu. Bāriņtiesa ir veikusi savas funkcijas, kā arī darbinieki ir apmeklējuši dažāda satura kvalifikācijas celšanas kursus un seminārus, piemēram, “Bāriņtiesas vadība un organizācija”, “Datu aizsardzības prasības bāriņtiesās”, “Starpinstitūciju sadarbības nozīmīgums” u.c. Bāriņtiesa ir organizējusi un piedalījusies pašvaldības, Valsts probācijas dienesta, Bērnu aizsardzības centra un citu iestāžu un institūciju rīkotajās starpinstitucionālajās sanāksmēs, sadarbojusies ar citu valstu atbildīgajām institūcijām bērnu tiesību aizsardzībā un sociālajiem dienestiem. Citi pasākumi Bāriņtiesai minētajā attīstības programmā nebija ieplānoti.
5. Būtiskās pārmaiņas iestādes darbībā un to ietekme uz finanšu rezultātiem
5.1. Iestādes budžets un tā izlietojums
Nepieciešamo resursu piesaistes daudzuma noteikšanai tiek sastādīts iestādes budžets vienam kalendārajam gadam. Pārskata gadā budžets tika apstiprināts ar Jūrmalas domes 2024. gada 19. decembra saistošajiem noteikumiem Nr. 61 “Par Jūrmalas valstspilsētas pašvaldības 2025. gada budžetu”.
Finansējums pārskata gadam tika apstiprināts EUR 379 491.00 apmērā. Gada laikā piešķirti papildus līdzekļi EUR 5000.00 apmērā (Tabula Nr.1).
Tabula Nr. 1
Budžeta izpilde pret plānu 2024.-2025. gads
	Posteņa nosaukums
	Plāns gadam ar izmaiņām
	Budžeta izpilde

	
	
	2025. (euro)
	salīdzinot ar
	iepriekšējā pārskata periodā
2024.
(euro)

	
	Apstipri-
nāts
2025. (euro)
	ar izmaiņām 2025. (euro)
	izmaiņas
(2.– 1.)
(euro)
	
	plānā gadam apstipri-
nāto
(4. – 1.)
(euro)
	plānu gadam ar izmaiņām
(4. – 2.)
(euro)
	

	B
	1
	2
	3
	4
	5
	6
	7

	IEŅĒMUMI KOPĀ
	379 491
	384 491
	5000
	376 876
	-2615
	-7615
	310 967

	Maksas pakalpojumi un citi pašu ieņēmumi
	8
	0
	0
	0
	8
	0
	1

	Pašvaldības un tās iestāžu savstarpējie transferti
	379 483
	384 491
	5000
	376 876
	-2607
	-7615
	310 966

	IZDEVUMI KOPĀ
	379 491
	384 491
	5000
	376 876
	-2615
	-7615
	310 967

	Atalgojums
	238 707
	251 728
	13 021
	251 530
	12 822
	-199
	210 770

	Darba devēja valsts sociālās apdrošināšanas obligātās iemaksas, pabalsti un kompensācijas
	82 365
	74 344
	-8021
	74 023
	-8342
	-321
	64 618

	Pakalpojumi
	51 919
	51 919
	0 
	46 104
	-5814
	-5814
	27 629

	Krājumi, materiāli, energoresursi, preces, biroja preces un inventārs, kurus neuzskaita kodā 5000
	6 267
	6267
	0
	5126
	-1141
	-1141
	7866

	Budžeta iestāžu nodokļu, nodevu un sankciju maksājumi
	233
	233
	0
	93
	-140
	-140
	84



Par kopējiem 2025. gada pamatbudžeta ieņēmumiem uzskatāmi EUR 376 876.00, jo netika apgūti līdzekļi EUR 7615.00 apmērā (t.sk. pakalpojumiem, precēm un nodokļiem).
Kopumā atalgojumam pārskata gadā piešķirti EUR 251 728.00, izpilde EUR 251 530.00.
Pakalpojumu izdevumiem 2025. gadam apstiprināti līdzekļi  EUR 51 919.00, izpilde EUR 46 104.00, neapgūts finansējums EUR 5815 t.sk. neizpilde vērojama komunālo pakalpojumu izdevumiem pakalpojumu tarifu maiņas rezultātā.
Nodokļu nomaksām piešķirts finansējums EUR 233.00 apmērā, izpilde EUR 93.00, neizpilde EUR 140.00.
Maksas pakalpojumi. Pārskata gadā maksas pakalpojumu budžetā apstiprināto līdzekļu apjoms bija EUR 8.00 - sakaru pakalpojumu izdevumiem, izpilde EUR 0.00, neizpilde EUR 8.00. (Tabula Nr.2).
Tabula Nr. 2
	Rādītāju nosaukums
	Gada plāns
	Izpilde no gada sākuma
	Izpilde % pret gada plānu 

	B
	1
	2
	3

	KOPĀ IZDEVUMI
	384 491,00
	376 876,00
	98,02

	Atlīdzība 
	326 072,00
	325 553,00
	99,84

	Pakalpojumi
	51 919,00
	46 104,00
	88,79

	Krājumi, materiāli, energoresursi, preces, biroja preces un inventārs, kurus neuzskaita kodā 5000
	6267,00
	5126,00
	81,79

	Budžeta iestāžu nodokļu, nodevu un sankciju maksājumi
	233,00
	93,00
	39,91


5.2. Finansiālo rezultātu rādītāji salīdzinājumā ar iepriekšējo gadu
Finanšu pārskats sastādīts par laika posmu no 2025. gada 1. janvāra līdz 2025. gada 31. decembrim.
Finanšu līdzekļus Bāriņtiesas darbībai piešķir pašvaldība, kurai ir tiesības pieprasīt finanšu pārskatu par Bāriņtiesas darbību.
Bāriņtiesas saimnieciskā darbība tiek veikta pašvaldības apstiprinātā budžeta ietvaros (Tabula Nr.3).
Tabula Nr. 3
	
	Apstiprinātā plāna izpilde (EUR) 2025. gads
	Apstiprinātā plāna izpilde (EUR) 2024. gads
	Pieaugums/ samazinājums

	Atalgojums
	251 530
	210 770
	40 760

	DD VSAOI iemaksas, pabalsti un kompensācijas
	74 023
	64 618
	9405

	Pakalpojumi
	46 104
	27 629
	18 475

	Krājumi, materiāli, energoresursi, preces, biroja preces un inventārs
	5126
	7866
	-2740

	Budžeta iestāžu nodokļu, nodevu un sankciju maksājumi
	93
	84
	9

	Kompensācijas, kuras izmaksā fiziskām un juridiskām personām, pamatojoties uz Latvijas tiesu un lēmējiestādes nolēmumiem
	0
	0
	0

	Nemateriālie ieguldījumi
	0
	0
	0

	Pamatlīdzekļi
	0
	0
	0

	Kopā:
	376 876
	310 967
	65 909


5.3. Paskaidrojums par atšķirībām budžeta pozīcijās
Salīdzinājumā ar 2024. gadu vērojams izdevumu palielinājums atalgojumam, jo 2025.gadā Bāriņtiesā tika izveidotas divas jaunas amata vietas – Bāriņtiesas locekļa palīgs, kā arī telpu nomas un komunālo pakalpojumu izdevumiem, kas saistīts ar Bāriņtiesas atrašanos nomātās telpās, savukārt, izdevumu samazinājums precēm, jo 2025.gadā Bāriņtiesai nebija nepieciešama papildus inventāra iegāde.  (skat. Tabulu Nr.3).
6. Informācija par būtiskiem riskiem un neskaidriem apstākļiem, ar kuriem iestāde saskaras
Būtiskie riski un neskaidrie apstākļi, ar kuriem saskārusies Bāriņtiesa pārskata gadā, saistīti ar situācijām, kurās Bāriņtiesas darbiniekiem jāsaskaras ar agresīvām, neadekvātām vai apreibinošu vielu ietekmē esošām personām, kuras var būtiski apdraudēt Bāriņtiesas darbinieku veselību un dzīvību.
7. Galvenie notikumi, kas negatīvi ietekmējuši iestādes darbību pārskata gadā
Pārskata gadā nav bijuši notikumi, kas negatīvi ietekmējuši Bāriņtiesas darbību.
8. Pētniecības darbi
Pārskata gadā Bāriņtiesa nav veikusi pētniecības darbus.
9. Finanšu instrumenti
Bāriņtiesa 2025. gadā projektos, tai skaitā ES finansētajos projektos, nav piedalījusies.

[bookmark: 627984][bookmark: n-627984]
Jūrmalas bāriņtiesas priekšsēdētāja	(paraksts*)	       Una Andersone


*Dokuments parakstīts ar drošu elektronisko parakstu un satur laika zīmogu.

Sagatavoja:
U.Andersone, 67762044
una.andersone@jurmala.lv 

